Edukiak
Indizea 🔎︎

# Adierazpen erregularren zerrenda

Terminoa | Irudikapena/erabilera
Edozein karaktere | Emandako karakterea, adierazpen erregularren metakarakterea denean salbu. Metakaraktereen zerrenda hurrengo taulan erakusten da.
. | Edozein karaktere bakar, lerro-jauzi edo paragrafo-jauzia salbu. Adibidez, "eg.n" bilaketa-terminoa bat dator "egin" zein "egon" hitzekin.
^ | Paragrafo edo gelaxka baten hasiera. Paragrafoen hasierako objektu bereziak, esaterako eremu hutsak edo karaktereei ainguratutako markoak, ez ikusi egingo dira. Adibidea: "^Asier" katea "Asier" hitzarekin bat dator paragrafo baten lehen hitza denean soilik.
$ | Paragrafo edo gelaxka baten amaiera. Paragrafoen amaierako objektu bereziak, esaterako eremu hutsak edo karaktereei ainguratutako markoak, ez ikusi egingo dira. Adibidea: "Asier$" kateak "Asier" hitzarekin bat dator paragrafo baten azken hitza denean soilik, kontuan izan "Asier" ondoren ezin dela punturik egon. $ ikurrak, bere horretan, paragrafoaren amaierarekin bat dator. Horri esker, paragrafo-jauziak bilatu eta ordeztu daitezke.
* | Justu aurretik duen adierazpen erregularraren zero agerraldi edo gehiago. Adibidez, "Ab*c" katea bat dator "Ac", "Abc", "Abbc", "Abbbc" eta hurrengo beste kate guztiekin.
+ | Justu bere aurrean dagoen edozein adierazpen erregularreko termino bat edo gehiago. Adibidez, "AX.+4" bilaketak "AXx4" aurkitzen du, baina ez "AX4". Paragrafo batean adierazpen erregular honekin bat datorren katerik luzeena aurkitzen da. Paragrafoak "AX 4 AX4" katea badu, pasarte osoa nabarmenduko da.
? | Justu bere aurrean dagoen zero edo bat adierazpen erregularreko termino. Adibidez, "Testua?" katea bat dator "Testua" eta "Testuak" kateekin, eta "x(ab|c)?y" katea bat dator "xy", "xaby" edo "xcy" kateekin.
\ | Jarraitzen duen karaktere berezia karaktere normaltzat hartzen da eta ez adierazpen erregularren metakarakteretzat (salbuespenak: "\n", "\t", "\b", "\>" eta "\<"). Adibidez, "egun\." katea bat dator "egun." katearekin, baina ez "egunero" edo "egunkari" kateekin.
\n | ⇧+⏎ tekla-konbinazioarekin txertatu den lerro-jauzia Aurkitu testu-koadroan. ↵ edo Enter teklarekin sartu daitekeen paragrafo-jauzia Writerreko Ordeztu testu-koadroan. Calc aplikazioan ez dauka esanahi berezirik eta modu literalean ulertzen da. Lerro-jauzien ordez paragrafo-jauziak aldatzeko, sartu \n bai Bilatu bai Ordeztu koadroetan, eta ondoren egin bilatzeko eta ordezteko eragiketa bat.
\t | Tabulazio-karaktere bat. Ordeztu koadroan ere erabili daiteke.
\b | Hitz-muga bat. Adibidez, "\betxe" bilaketa bat dator "etxeko" eta "etxetik" hitzekin, baina ez "gaztetxe" hitzarekin; "etxe\b" bilaketa, berriz, bat dator "gaztetxe" eta "etxe" hitzekin, baina ez "etxeberri" hitzarekin. Kontuan izan forma horrek forma zaharrak ("\>" bat dator hitzaren amaierarekin eta "\>" bat dator hitzaren hasierarekin) ordezkatzen dituela, nahiz eta oraindik zaharrek ere funtzionatzen duten.
^$ | Paragrafo huts bat bilatzen du.
^. | Paragrafoaren lehen karakterea aurkitzen du.
& edo $0 | Bilatu koadroan bilaketa-irizpide gisa sartutako katea Ordeztukoadroan sartutakoari gehitzen dio ordezte bat egiten denean. Adibidez, "neska" sartzen bada Bilatu koadroan eta "&lagun" Ordeztu koadroan, "neska" hitzaren ordez "neskalagun" hitza ezarriko da. Bestalde, "&" karakterea sartu daiteke Ordeztu koadroan bilaketa-irizpideak aurkitu duen katearen Atributuak edo Formatua aldatzeko.
[...] | Parentesien artean dauden karaktereetako edozeinen agerraldi bakar edozein. Adibidez: "[abc123]" katea bat dator ‘a’, ‘b’, ’c’, ‘1’, ‘2’ and ‘3’ karaktereekin. "[a-e]" bat dator a eta e arteko agerraldi bakarrekin, haiek barne (barrutia zehazteko, Unicode kode-zenbaki txikiena duen karakterea lehen ezarri behar da). "[a-eh-x]" katea bat dator ‘a’ eta ‘e’ arteko eta ‘h’ eta ‘x’ arteko barrutietako karaktereen edozein agerraldirekin.
[^...] | Karaktereek zehaztutako barruti inklusiboen barrutian ez dagoen karaktere-zerrendako edozeinen karaktereren edozein agerraldi bakar, tabulazioen, zuriuneen eta lerro-jauzien karaktereak barne, onartuta dago. Adibidez, "[^a-syz]" katea bat dator ‘a’ eta ‘s’ arteko barruti inklusiboan ez dagoen karaktere guztiekin edo ‘y’ eta ‘z’ karaktereak.
\uXXXX \UXXXXXXXX | Lau digituko Unicode kode hamaseitarrak ordezkatutako karakterea (XXXX). Zortzi digituko Unicode kode hamaseitarrak ordezkatutako karakterea (XXXXXXXX). Zenbait ikurretarako, karaktere berezien Unicode kodea erabiltzen ari den letra-tipoaren araberakoa izan daiteke. Unicode kodeak ikusteko, aukeratu Txertatu - Karaktere berezia.
| | Ordezkoak mugatzen dituen artizki-eragilea. "|" aurretik dagoen terminoarekin edo "|" ondoren dagoen terminoarekin bat dator. Adibidez, "hau|hori" kateak bat dator bai "hau" bai "hori" kateen agerraldiekin.
{N} | Justu aurretik duen adierazpen erregularraren agerraldi kopuru zehatza ("N") zehazten duen atzizki formako errepikapen-eragileak presente egon behar du bat etortzea gertatu dadin. Adibidez, "ait{2}a" bat dator "aitta" katearekin.
{N,M} | Justu aurretik duen adierazpen erregularraren agerraldi kopuruen barruti bat (gutxienekoa "N" eta gehienekoa "M" dela) zehazten duen atzizki formako errepikapen-eragileak presente egon behar du bat etortzea gertatu dadin. Adibidez, "ait{1,2}a" bat dator "aita" eta "aitta" kateekin.
{N,} | Justu aurretik duen adierazpen erregularraren agerraldi kopuruen barruti bat (gutxienekoa "N" eta gehienekoa "M" dela) zehazten duen atzizki formako errepikapen-eragileak bat etortzea gertatu dadin. Agerraldien gehieneko kopurua dokumentuaren tamainak mugatzen du. Adibidez, "ait{2,}a" bat dator "aitta", "aittta" eta "aitttta" kateekin.
(...) | Hiru zereginetarako balio duen taldekatze-eraikuntza. ‘|’ ordezkoen multzo bat inguratzea. Adibidez, "g(a|o)ri"adierazpen erregularra bat dator "gari" eta "gori" kateekin. Atzizki-eragileen ("*", "+" eta "?") eta errepikapeneko atzizki-eragileen eragina izango duen adierazpen konplexu bateko terminoak taldekatzea. Adibidez, "a(bc)?d" adierazpen erregularra bat dator "ad" eta "abcd" kateekin bilaketa batean; "M(iss){2}ippi" adierazpena bat dator "Mississippi" hitzarekin. Parentesi barruan dagoen eta bat datorren azpikatea erreferentzia gisa grabatzeko, geroago Bilatu koadroan erabili ahal izateko "\n" eraikitzailearen bidez edo Ordeztu koadroan "$n" eraikitzailearen bidez. Bat datorren lehen azpikatearen erreferentzia "\1" bidez ordezkatuta dago Bilatu koadroan eta "$1" bidez Ordeztu koadroan. Bat datorren bigarren azpikatearen erreferentzia "\2" eta "$2" bidez, eta abar. Adibidez, "(890)7\1\1" adierazpen erregularra bat dator "8907890890" katearekin. 'Bilatu' koadroan "\b(aste|egun)\b" adierazpen erregularra badago eta 'Ordeztu' koadroan "$1kari" badago, "aste" eta "egun" hitzen agerraldiak "astekari" eta "egunkari" hitzekin ordeztuko dira, "astekariko" eta "egunkariak" hitzak aldatu gabe.
[:alpha:] | Karaktere alfanumeriko bat ordezkatzen du. Erabili [:alpha:]+ horietako bat bilatzeko.
[:digit:] | Digitu hamartarra ordezkatzen du. Erabili [:digit:]+ horietako bat bilatzeko.
[:alnum:] | Karaktere alfanumeriko bat ([:alpha:] adierazten du eta [:digit:].
[:space:] | Espazio-karaktere bat adierazten du (baina ez beste zuriune-karaktereak).
[:print:] | Karaktere inprimagarri bat adierazten du.
[:cntrl:] | Ez inprimatzeko karaktere bat adierazten du.
[:lower:] | Karaktere minuskulak adierazten ditu Maiuskula/Minuskula hautatuta badago Aukerak eremuan.
[:upper:] | Karaktere maiuskula bat ordezkatzen du Maiuskula/Minuskula hautatuta badago Aukerak eremuan.

Onartzen diren metakaraktereen eta sintaxiaren zerrenda osoa ezagutzeko, ikusi ICUren adierazpen erregularren dokumentazioa

Kontuan izan izendun karaktere-klaseen terminoak, [:alpha:] eta [:upper:] artekoak, parentesiz inguratu behar direla adierazpen erregularretan erabiliak direnean, ikusi hurrengo adibideak.

Adierazpen erregularren terminoak konbinatu egin daitezke konplexuagoak eta sofistikatuagoak izango diren adierazpenak sortzeko, ondoko adibideetan erakusten den moduan.

## Adibideak

Adierazpena | Esanahia
^$ | Paragrafo hutsa. ^ ikurrak zehazten du bat etortzeak paragrafoaren hasieran egon behar duela, $ ikurrak zehazten du bat datorren kateari paragrafo-marka batek edo gelaxka baten amaierak jarraitu behar diola.
^. | Paragrafo baten lehen karakterea. ^ ikurrak zehazten du bat etortzeak paragrafoaren hasieran egon behar duela, . ikurrak karaktere bakar bat zehazten du.
e([:digit:])? | "e" berarekin edo digitu bat atzean duen "e" batekin bat dator. e ikurrak "e" karakterea zehazten du, [:digit:] ikurrak edozein digitu dezimal zehazten du, ? ikurrak [:digit:] ikurraren zero edo bat agerraldi zehazten ditu.
^([:digit:])$ | Digitu bakar bat duen edozein paragrafo edo gelaxkarekin bat dator. ^ ikurrak zehazten du bat etortzeak paragrafoaren hasieran egon behar duela, [:digit:] ikurrak edozein digitu dezimal zehazten du, $ ikurrak zehazten du bat datorren kateari paragrafo-marka batek edo gelaxka baten amaierak jarraitu behar diola.
^[:digit:]{3}$ | Hiru digitu soilik dituen edozein paragrafo edo gelaxkarekin bat dator. ^ ikurrak zehazten du bat etortzeak paragrafoaren hasieran egon behar duela, [:digit:] ikurrak edozein digitu dezimal zehazten du, {3} ikurrak zehazten du [:digit:] hiru aldiz agertu behar dela, $ ikurrak zehazten du bat datorren kateari paragrafo-marka batek edo gelaxka baten amaierak jarraitu behar diola.
\bconst(itu|ruc)tion\b | "constitution" eta "construction" hitzekin bat dator, baina ez "constitutional" hitzarekin. \b ikurrak bat etortzea hitz-muga batean hasi behar dela zehazten du, const kateak "const" karaktereak zehazten ditu, ( ikurrak taldea hasten du, itu kateak "itu" karaktereak zehazten ditu, | ikurrak ordezkoa zehazten du, ruc kateak "ruc" karaktereak zehazten ditu, ) ikurrak taldea amaitzen du, tion kateak "tion" karaktereak zehazten ditu, \b ikurrak bat etortzea hitz-muga batean amaitu behar dela zehazten du.

Erlazionatutako gaiak

Bilatu eta ordeztu

Adierazpen erregularrak erabiltzea testu-bilaketetan

Bilatzea eta ordeztea Writerren

Writerreko adierazpen erregularrei buruzko wiki orria

Calc aplikazioaren adierazpen erregularrei buruzko wiki orria